जाथायनि सोमोन्दै मिथिनो मोन्नाय बादिब्ला कक्राझार जिल्ला ग’साइगाव महकुमानि सान्ति नोगोर वार्ड नं 1 नि थागिबि बन्धुराम बसुमतारीनि फिसाज्ला मोखथां बसुमतारीआ थांनाय मंगलबारखालि सरलफारानि सरलभांगा दैसायाव लोगोफोरजों दुगैनो थांदोंमोन। दुखुनांथाव बाथ्रादि हाजोनिफ्राय बोहैख्लायबोनाय सरलभांगा दैसानि गोख्रैथिजों मोखथां बसुमतारीआ बुखार लांजायो। लोगोफोरा मोखथां बसुमतारीखौ बोखांनो नाजादोंमोनब्लाबो फेलें जायो। मख’नो गोनांदि दिनै फुंनि समाव मोखथां बसुमतारीनि जिउ गैयै देहाखौ सरलभांगा दैसानिफ्राय बोखांनो मोनो।